**Πρότυπο καταστατικό για τη σύσταση Κοινοπραξίας**

**(Παρ.** **1 ή 3 άρθρου 293 ν. 4072/2012)**

*Το πρότυπο καταστατικό της κοινοπραξίας με εμπορική δραστηριότητα περιλαμβάνει:*

*α) είτε μόνο το ελάχιστο υποχρεωτικό περιεχόμενο, όπως προκύπτει από το άρθρο 293 του ν. 4072/2012 (Α’ 86) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΗΣ ΚΟΙΝΟΠΡΑΞΙΑΣ ΜΕ ΤΗΝ ΕΠΩΝΥΜΙΑ «……………….»**

**(*Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ*)**

**Άρθρο 1**

**Σύσταση - Εταιρικός Τύπος - Επωνυμία**

Συστήνεται με το παρόν καταστατικό κοινοπραξία με την επωνυμία «…………….. Κοινοπραξία» (ή «…… Κ/Ξ)» και το διακριτικό τίτλο «………………».

Για τις διεθνείς συναλλαγές η ανωτέρω επωνυμία αποδίδεται «………………. Joint-venture» και ο ανωτέρω διακριτικός τίτλος αποδίδεται «………………………».

**Άρθρο 2**

**Έδρα**

Έδρα της κοινοπραξίας ορίζεται ο δήμος …………… του νομού…………………..

**Άρθρο 3**

**Σκοπός**

Η κοινοπραξία είναι ειδικού σκοπού και συγκεκριμένα ο σκοπός της συνίσταται στον συντονισμό, την οργάνωση και τη διοίκηση της εμπορικής (*ή οικονομικής*) δραστηριότητας των μελών της για την διεκπεραίωση του έργου: ……………………

Οι δραστηριότητές της είναι οι εξής: ……………………………………………………

ή

Η κοινοπραξία είναι εμπορική και οι δραστηριότητές της είναι οι εξής: ..………………………………

**Άρθρο 4**

**Διάρκεια**

Η διάρκεια της κοινοπραξίας ορίζεται σε ………… (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της κοινοπραξίας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Μέλη** *(τουλάχιστον δύο)*

**Συμμετοχή στα κέρδη και στις ζημίες της Κοινοπραξίας**

Τα κοινοπρακτούντα μέλη μετέχουν στα κέρδη και στις ζημιές της κοινοπραξίας με τα παρακάτω ποσοστά έκαστος:

(*για ιδρυτή φυσικό πρόσωπο*)

1. Ο/Η ………............, όνομα πατρός: ………… και Α.Φ.Μ ……………………… με ποσοστό .....% κ.ο.κ.

(*για ιδρυτή νομικό πρόσωπο ιδιωτικού δικαίου*)

2. Η εταιρεία με την επωνυμία «...................», αρ. Γ.Ε.ΜΗ.…………., Α.Φ.Μ. …… και έδρα: δήμος ………., οδός ………, αρ. ……., με ποσοστό .....% κ.ο.κ.

**Άρθρο 6**

**Διαχείριση και εκπροσώπηση**

Εξουσία διαχείρισης και εκπροσώπησης έχουν τα κάτωθι μέλη- διαχειριστές, τα οποία δεσμεύουν την κοινοπραξία ως εξής:

1. Ο/Η ……………., όνομα πατρός: …… και Α.Φ.Μ. …………... εκπροσωπεί και δεσμεύει την κοινοπραξία ………. (*από κοινού ή/και μεμονωμένα)* κ.ο.κ.

2. Η εταιρεία με την επωνυμία «………………». αρ. Γ.Ε.ΜΗ .……… , Α.Φ.Μ. …… και έδρα: δήμος ………., οδός ………, αρ. ……., την οποία εκπροσωπεί νομίμως ο/η ............. του ……. με Α.Φ.Μ……………. εκπροσωπεί και δεσμεύει την κοινοπραξία ……. (*από κοινού ή/και μεμονωμένα*) κ.ο.κ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ*)**

*(Οι ιδρυτές μπορούν προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 7**

**…………..**

**Άρθρο 8**

**……………..**

**(*ΙΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δε ρυθμίζονται με το παρόν καταστατικό εφαρμόζονται:

α) οι διατάξεις των άρθρων 741 επομ. του Αστικού Κώδικα για τις γνήσιες (μη εμπορικές) κοινοπραξίες της παρ. 1 του άρθρου 293 του ν. 4072/2012 και

β) οι διατάξεις των άρθρων 249-269 του ν. 4072/2012 για τις μη γνήσιες (εμπορικές) κοινοπραξίες της παρ. 3 του άρθρου 293 του ν. 4072/2012.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ……………………… όνομα πατρός …… και Α.Φ.Μ ………………… κ.ο.κ.

2. Η εταιρεία με την επωνυμία «..……………», αρ. Γ.Ε.ΜΗ .……… , Α.Φ.Μ. …… και έδρα: δήμος ………., οδός ………, αρ. ……., την οποία εκπροσωπεί νομίμως για την υπογραφή του παρόντος ο/η ……………………………, όνομα πατρός: …….. και Α.Φ.Μ……… κ.ο.κ

ή

(*Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα)*:

3. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΚΟΙΝΟΠΡΑΞΙΑ**

1. Η κοινοπραξία διέπεται από τις διατάξεις του άρθρου 293 του ν. 4072/2012 και η σύσταση μέσω ΥΜΣ ή e-ΥΜΣ αφορά εκείνες που επιθυμούν ως ένωση προσώπων να αποκτήσουν ικανότητα δικαίου και πτωχευτική ικανότητα (παρ. 1 άρθρου 293) (γνήσιες κοινοπραξίες) και υποχρεωτικά εκείνες που πρόκειται να ασκήσουν εμπορική δραστηριότητα (παρ. 3 άρθρου 293) (μη γνήσιες κοινοπραξίες).

2. Συστήνεται στις Υπηρεσίας Μιας Στάσης των άρθρων 8 και του 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Για τη σύσταση κοινοπραξίας απαιτούνται τουλάχιστον δύο νομικά ή φυσικά πρόσωπα. Τα μέλη των κοινοπραξιών που δεν ασκούν εμπορική δραστηριότητα ευθύνονται έναντι των τρίτων έως το ύψος της συμμετοχής τους, ενώ σε εκείνες που ασκούν εμπορική δραστηριότητα τα μέλη ευθύνονται απεριόριστα και εις ολόκληρον (ευθύνη ομόρρυθμου εταίρου).

5. Η σύσταση κοινοπραξίας είναι άκυρη όταν δεν τηρούνται οι απαιτήσεις σύστασης που ορίζονται από  τη νομοθεσία και όταν ο σκοπός της εταιρείας αντίκειται στη δημόσια τάξη ή αντιβαίνει στα χρηστά ήθη.

**Οδηγίες συμπλήρωσης πρότυπου καταστατικού**

*Στην περίπτωση σύστασης της κοινοπραξίας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της ΥΓΕΜΗ του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της κοινοπραξίας σχηματίζεται είτε από το όνομα ενός ή περισσοτέρων μελών είτε προσδιορίζεται από το αντικείμενο της κοινοπραξίας είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Κοινοπραξία» ή το ακρωνύμιο «Κ/Ξ.».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες και ο νομικός τύπος αποδίδεται υποχρεωτικά με τις λέξεις Joint-Venture.

5. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

1. Στο σκοπό περιλαμβάνονται το/τα αντικείμενα δραστηριότητας της κοινοπραξίας.

2. Ειδικά στη σύσταση κοινοπραξίας με εμπορικό σκοπό, μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>. Για την κοινοπραξία που δεν έχει εμπορικό σκοπό και επιθυμεί την απόκτηση νομικής προσωπικότητας θα πρέπει από την ίδια εφαρμογή να επιλεγούν μη εμπορικοί ΚΑΔ.

3. Στην κοινοπραξία απαγορεύεται η άσκηση δραστηριότητας για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια της εταιρείας μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό.

**Άρθρο 5**

Συμπληρώνονται τα στοιχεία των μελών και ορίζονται οι εισφορές τους, οι οποίες μπορούν να συνίστανται στην εργασία τους, σε χρήματα ή σε άλλα αντικείμενα, καθώς και σε κάθε άλλη παροχή. Τα μέλη μετέχουν στα κέρδη και τις ζημιές της κοινοπραξίας κατά το ποσοστό της συμμετοχής τους.

**Άρθρο 6**

Στην κοινοπραξία διαχειριστές και εκπρόσωποι ορίζονται είτε όλα ή ορισμένα από τα μέλη. Τα μέλη-νομικά πρόσωπα οφείλουν να ορίσουν φυσικά πρόσωπα ως αντιπροσώπους. Σε κάθε περίπτωση απαγορεύεται η ανάθεση της διαχείρισης κοινοπραξίας σε τρίτους.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 6 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 6).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 4072/2012, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της κοινοπραξίας μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία ΓΕΜΗ προκύψει παράβαση αυτών επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο …**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη της εταιρείας και/ή οι έχοντες ειδική συμβολαιογραφική πληρεξουσιότητα οφείλουν να υπογράψουν την καταστατική σύμβαση.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, μέσα από την είσοδο στο σύστημα της e-ΥΜΣ με τους κωδικούς του TAXISNET.